proxectonos/corpus_dominio_legal_administrativo_tmp huggingface dataset:
RESOLUCIÓN do 13 de maio de 2003 pola que se convoca un curso básico de medio ambiente.
ACADEMIA GALEGA DE SEGURIDADE — III. OUTRAS DISPOSICIÓNS — 22/05/2003

Dentro das actividades programadas para o ano 2003, en colaboración coa Deputación Provincial de Lugo, en virtude do convenio de formación asinado entre a Consellería de Xustiza, Interior e Administración Local e a Deputación Provincial de Lugo, anúnciase a realización dun curso básico de medio ambiente, que deberá desenvolverse conforme as seguintes bases:
Obxectivos.
-Coñece-la normativa máis importante que afecta á operativa medioambiental.
-Domina-la operativa básica de actuación profesional na área de medio ambiente.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Lugo, será obxecto de publicación no Diario Oficial de Galicia e no BOP de Lugo.
Destinatarios.
O curso vai dirixido ós membros dos corpos de policía local da provincia de Lugo.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de xuño de 2003, ás 14 horas.
3. As instancias deberán enviarse á Deputación Provincial de Lugo, Área de Formación (fax: 982 26 01 69), rúa San Marcos, nº 8, 27001 Lugo; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 9 ó 13 de xuño de 2003.
O horario será de 16.30 a 20.30 horas.
Contido.
O curso desenvolverase en sesións de tarde, de luns a venres, e nel trataranse os seguintes módulos:
I. Animais en catividade. Caza e pesca.
II. Verteduras.
III. Residuos.
IV. Incendios.
V. Procedemento sancionador.
Relación de admitidos.
A relación de admitidos farase pública o día 5 de xuño a partir das 14 horas, tanto pola Deputación Provincial de Lugo como pola Academia Galega de Seguridade. Os interesados poden coñecer e confirma-la súa asistencia chamando ós teléfonos 986 59 00 21 (AGS) ou 982 26 00 64/982 26 00 65 (Área de Formación da Deputación Provincial de Lugo).
Lugar.
O curso desenvolverase no Concello de Lugo, na aula de Formación da Deputación Provincial de Lugo, sita na rúa San Marcos, nº 8, 27001 Lugo.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a este.
Modificacións.
Tanto a Academia Galega de Seguridade como a Deputación Provincial de Lugo, se é o caso, poderán modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 13 de maio de 2003.
Juan José Fariñas-Ferro Rodríguez
Director xeral da Academia Galega de Seguridade
ORDE do 22 de maio de 2003 pola que se dispón que o director xeral de Persoal da Consellería de Educación e Ordenación Universitaria se encargue temporalmente do despacho dos asuntos da secretaría xeral desta consellería.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 26/05/2003

Producida a vacante da Secretaría Xeral da Consellería de Educación e Ordenación Universitaria polo pasamento do seu titular, cómpre adopta-las medidas inmediatas que aseguren o normal funcionamento e a resolución dos asuntos que ten encomendados a secretaría xeral deste departamento.
Por todo iso, en virtude das atribucións que me confire a Lei 1/1983, do 22 de febreiro, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Secretaría Xeral da Consellería de Educación e Ordenación Universitaria, que figuran no Decreto 388/1990, do 11 de xullo, e as demais que lle foron expresamente delegadas pola Orde do 21 de xuño de 1996, quédanlle encomendadas temporalmente e ata que se produza o nomeamento do seu titular ó director xeral de Persoal da Consellería de Educación e Ordenación Universitaria.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de maio de 2003.
Celso Currás Fernández
Conselleiro de Educación e Ordenación
Universitaria
RESOLUCIÓN do 19 de maio de 2003, da Dirección Xeral de Conservación da Natureza, pola que se designa o tribunal cualificador e se fixan o lugar e a data de realización das probas para a obtención do certificado de capacitación para o adestramento de cans no ámbito da Comunidade Autónoma de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 28/05/2003

Mediante Resolución do 11 de decembro de 2002, da Dirección Xeral de Conservación da Natureza, convócanse as probas para a obtención do certificado de capacitación para o adestramento de cans no ámbito da Comunidade Autónoma de Galicia (DOG nº 251, do 30 de decembro de 2002).
Na base sexta da dita resolución establécese que o tribunal cualificador das probas será designado por resolución do director xeral de Conservación da Natureza, que se publicará no DOG. Nesta resolución fixarase, así mesmo, a data e o lugar de realización das probas.
En virtude da citada competencia,
RESOLVO:
Primeiro.-Proceder ó nomeamento dos membros do tribunal cualificador -titular e suplente- das probas para a obtención do certificado de capacitación para o adestramento de cans no ámbito da Comunidade Autónoma de Galicia:
Tribunal titular.
Presidente: Francisco García-Bobadilla Prósper, director xeral de Conservación da Natureza.
Secretaria: Marta Muñoz Mendoza, veterinaria adscrita á Dirección Xeral de Conservación da Natureza.
Vocais:
Miguel Ángel Alonso Calvo, garda civil pertencente ó Servicio Cinolóxico.
Juan Antonio Lanzó, adestrador e xuíz internacional para probas de traballo Regulamento R.C.I. da Real Sociedad Canina de España.
Nuria Rodríguez Canabal, xefa da Sección Xurídica do Servicio Técnico Xurídico.
Tribunal suplente.
Presidente: Xosé Lago García, subdirector xeral de Espacios Naturais e Biodiversidade.
Secretario: José Manuel Pena Regueiro, xefe da Sección de Conservación da Biodiversidade.
Vocais:
Javier Turrillo Montiel, xefe do Servicio de Conservación da Biodiversidade.
José Francisco Rico Rodríguez, adestrador e xuíz internacional para probas de traballo Regulamento R.C.I. da Real Sociedad Canina de España.
Román Lewicky, veterinario.
De conformidade co disposto no artigo 29 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, os membros do tribunal poderán ser recusados polos aspirantes por calquera das causas previstas no artigo 28 da dita lei.
Segundo.-As probas desenvolveranse na Escola Galega de Administración Pública, sita na rúa de Madrid 2-4, Polígono das Fontiñas, en Santiago de Compostela, o día 12 de xuño de 2003, ás 10 horas.
Santiago de Compostela, 19 de maio de 2003.
Francisco García-Bobadilla Prósper
Director xeral de Conservación da Natureza
CORRECCIÓN de erros.-Orde do 5 de maio de 2003 pola que se establecen as bases reguladoras e a convocatoria dos programas de fomento do emprego en empresas de economía social e divulgación do cooperativismo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/05/2003

Advertido erro no artigo 4º da citada orde publicada no DOG nº 92 do 14 de maio de 2003, cómpre face-la seguinte corrección:
No artigo 4º na páxina 6.060, onde di: «... e os programas do anexo B financiaranse con cargo ó crédito da aplicación orzamentaria 16.03.214A.471.0», debe dicir: «... e os programas do anexo B financiaranse con cargo ó crédito da aplicación orzamentaria 16.06.214A.471.0».
Páxina 6.064 base sexta.-Axudas para a contratación de directores ou xerentes.
Parágrafo terceiro, onde di: «... por cooperativa ou sociedade laboral», debe dicir: «... por cooperativa de traballo asociado ou sociedade laboral».
Paxina 6.064 base sétima.-Subvención financeira.
Parágrafo primeiro, onde di: «... Non obstante, no caso de cooperativas ou sociedades laborais que leven menos dun ano de funcionamento na data da subvención, ...», debe dicir: «... Non obstante, no caso de cooperativas ou sociedades laborais que leven menos dun ano de funcionamento na data da solicitude da subvención, ...».
Advertido erro na disposición adicional oitava, punto 3º da citada orde publicada no DOG nº 92 do 14 de maio de 2003, cómpre face-la seguinte corrección:
Na disposición adicional oitava, punto 3º na páxina 6.062, onde di: «... a concesión das axudas previstas no anexo B realizarase no ano 2003 con cargo á aplicación orzamentaria 16.03.214A.471.0», debe dicir: «... a concesión das axudas previstas no anexo B realizarase no ano 2003 con cargo á aplicación orzamentaria 16.06.214A.471.0».
Advertido erro no anexo VIII-A da citada orde publicada no DOG nº 92 do 14 de maio de 2003, cómpre face-la seguinte corrección:
O anexo VIII-A, publicado na páxina 6.080 baixo a rúbrica de axudas para a concesión de socio traballador debe ser substituído polo contido do anexo VIII-A que se xunta.
RESOLUCIÓN do 5 de maio de 2003, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores Virxe do Carme de Rianxo, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 27/05/2003

Examinada a adaptación dos estatutos da Confraría de Pescadores Virxe do Carme de Rianxo ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 28 de xaneiro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores Virxe do Carme de Rianxo, que consta de 94 artigos, unha disposición adicional, unha derrogatoria e unha derradeira (57 folios), inscribila no Rexistro de Confrarías e das súas federacións no folio 21 do libro 1º e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 5 de maio de 2003.
Rosa Mª Quintana Carballo
Directora xeral de Innovación e Desenvolvemento
Pesqueiro
CORRECCIÓN de erros.-Orde do 13 de maio de 2003 pola que se convoca o XIV Certame Galego de Teatro Xuventude 2003.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 29/05/2003

Advertido erro na devandita orde, publicada no DOG nº 96, do martes 20 de maio de 2003, cómpre efectua-las oportunas correccións:
No anexo I, punto VI, páxina 6.493, onde di: «Sen prexuízo do anterior, no mes de outubro de 2003, ...», debe dicir: «Sen prexuízo do anterior, no mes de outubro ou de novembro de 2003, ...».
No anexo I, punto VII, páxina 6.494, onde di: «Prevese para os premiados nas catro categorías a concesión de 150 A en concepto ...», debe dicir: «Prevese para os participantes nas catro categorías a concesión de ata 150 A en concepto ...».
CONSELLERÍA DE CULTURA, COMUNICACIÓN SOCIAL
E TURISMO
ORDE do 16 de abril de 2003 pola que se fixa o prezo de venda ó público da publicación: A experiencia de educar para a saúde na escola. Programa de prevención do consumo de drogas.
CONSELLERÍA DE SANIDADE — III. OUTRAS DISPOSICIÓNS — 29/05/2003

A Lei 13/1991, do 9 de decembro, de taxas, prezos e exaccións parafiscais da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta Consellería e que se relaciona no anexo.
2. Este prezo entenderase con IVE incluído.
Santiago de Compostela, 16 de abril de 2003.
José María Hernández Cochón
Conselleiro de Sanidade
ANEXO
A experiencia de educar para a saúde na escola. Programa de prevención do consumo de drogas: 110,73 euros.
ORDE do 16 de maio de 2003 pola que se constitúe o colexio rural agrupado de Vilaboa da provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/05/2003

Examinado o expediente sobre a constitución do colexio rural agrupado de Vilaboa, tramitado pola Delegación Provincial de Pontevedra.
Visto o Decreto 374/1996, do 17 de outubro (DOG do 21 de outubro), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996, e por proposta da Dirección Xeral de Centros e Ordenación Educativa
DISPÓN:
Primeiro.-Constituí-lo colexio rural agrupado de Vilaboa, cos datos que figuran no anexo desta orde.
Segundo.-Integrar no colexio rural agrupado de Vilaboa os colexios e escolas, que se suprimen como tales, de: EEI de Pousada (código 36015640), EEI de Figueirido (código 36014571), EEI de Bértola (código 36014246), EEI de Barciela (código 36014261), EEI de Paredes (código 36014271).
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de maio de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vilaboa.
Localidade: Vilaboa.
Enderezo: Toural, 13.
Centro: colexio rural agrupado de Vilaboa.
Código de centro: 36024495.
Zona educativa: Vilaboa.
Unidades: EI 7.
Localidade
Postos de traballo
EIEP
Cobres (Pousada)
2
-
Figueirido
1
-
Santa Comba de Bértola
1
-
Santa Cristina de Cobres (Barciela)
2
-
Vilaboa (Paredes)
1
-
Música
1
Audición e linguaxe
1
Inglés
1
Total postos
10
CORRECCIÓN de erros.-Resolución do 6 de marzo de 2003, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Megasa Siderúrgica, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 30/05/2003

Advertidos erros na devandita resolución, publicada no DOG nº 84, do venres 2 de maio de 2003, cómpre face-las seguintes correccións:
-Na páxina 5.536, artigo 22º, xornada de traballo, no segundo parágrafo, onde di: «..., se non coinciden en sábado ou restivo», debe dicir: «..., se non coinciden en sábado ou domingo».
-Na páxina 5.538, no anexo ó convenio baixo o epígrafe Xornadas (II), onde di:
«M4: de 6 a 10 (máximo de 20 por quenda e ano).
M5: de 6 a 11 (máximo de 20 por quenda e ano).»,
Debe dicir:
«M4: de 06.00 a 10.00
(máximo de 20 por quenda e ano.)»
M5: de 06.00 a 11.00
RESOLUCIÓN do 23 de maio de 2003, da Delegación Provincial de Pontevedra, pola que se procede á publicación da relación definitiva de nenos admitidos para o curso 2003/2004 nos centros de atención á primeira infancia dependentes da Consellería de Familia, Xuventude e Voluntariado.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 30/05/2003

Con data do 26 de febreiro de 2003 publicouse a Orde do 21 de febreiro de 2003 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude e Voluntariado para o curso 2003/2004.
Estudiadas pola comisión de baremación tódalas reclamacións presentadas, e resoltas polo delegado provincial, procédese á publicación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, no DOG e na páxina web
da Dirección Xeral de Familia (www.xunta.es/conselle/fm/dxf/inex.htm).
Os solicitantes admitidos dispoñen dun prazo de 10 días a partir da publicación da admisión para confirmaren a súa praza, presentando certificado médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada perante a Consellería de Familia, Xuventude e Voluntariado no prazo dun mes, que comezará a contar desde a publicación desta resolución.
Pontevedra, 23 de maio de 2003.
Francisco José González Vicente
Delegado provincial de Pontevedra
RESOLUCIÓN do 23 de maio de 2003, da Delegación Provincial de Lugo, pola que se procede á publicación da relación definitiva de nenos admitidos para o curso 2003/2004 nos centros de atención á primeira infancia dependentes da Consellería de Familia, Xuventude e Voluntariado.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 30/05/2003

Con data do 26 de febreiro de 2003 publicouse a Orde do 21 de febreiro de 2003 pola que se regula
o procedemento de adxudicación de prazas nos centros de atención á primeira infancia dependentes da Consellería de Familia, Xuventude e Voluntariado para o curso 2003/2004.
Estudiadas pola comisión de baremación tódalas reclamacións presentadas, e resoltas pola delegada provincial, procédese á publicación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, no DOG e na páxina web da Dirección Xeral de Familia (www.xunta.es/conselle/fm/dxf/inex.htm).
Os solicitantes admitidos dispoñen dun prazo de 10 días a partir da publicación da admisión para confirmaren a súa praza, presentando certificado médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada perante a Consellería de Familia, Xuventude e Voluntariado no prazo dun mes, que comezará a contar desde a publicación desta resolución.
Lugo, 23 de maio de 2003.
Coro Piñeiro Vázquez
Delegada provincial de Lugo
RESOLUCIÓN do 23 de maio de 2003, da Delegación Provincial de Ourense, pola que se procede á publicación da relación definitiva de nenos admitidos para o curso 2003/2004 nos centros de atención á primeira infancia dependentes da Consellería de Familia, Xuventude e Voluntariado.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 30/05/2003

Con data do 26 de febreiro de 2003 publicouse a Orde do 21 de febreiro de 2003 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude e Voluntariado para o curso 2003/2004.
Estudiadas pola comisión de baremación tódalas reclamacións presentadas, e resoltas polo delegado provincial, procédese á publicación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, no DOG e na páxina web da Dirección Xeral de Familia (www.xunta.es/conselle/fm/dxf/inex.htm).
Os solicitantes admitidos dispoñen dun prazo de 10 días a partir da publicación da admisión para confirmaren a súa praza, presentando certificado
médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada perante a Consellería de Familia, Xuventude e Voluntariado no prazo dun mes, que comezará a contar desde a publicación desta resolución.
Ourense, 23 de maio de 2003.
Isidro José Cabero Juárez
Delegado provincial de Ourense
RESOLUCIÓN do 23 de maio de 2003, da Delegación Provincial da Coruña, pola que se procede á publicación da relación definitiva de nenos admitidos para o curso 2003/2004 nos centros de atención á primeira infancia dependentes da Consellería de Familia, Xuventude e Voluntariado.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 30/05/2003

Con data do 26 de febreiro de 2003 publicouse a Orde do 21 de febreiro de 2003 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude e Voluntariado para o curso 2003/2004.
Estudiadas pola comisión de baremación tódalas reclamacións presentadas, e resoltas pola delegada provincial, procédese á publicación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, no DOG e na páxina web da Dirección Xeral de Familia (www.xunta.es/conselle/fm/dxf/inex.htm).
Os solicitantes admitidos dispoñen dun prazo de 10 días a partir da publicación da admisión para confirmaren a súa praza, presentando certificado médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada perante a Consellería de Familia, Xuventude e Voluntariado no prazo dun mes, que comezará a contar desde a publicación desta resolución.
A Coruña, 23 de maio de 2003.
María Rosa Gómez Díaz
Delegada provincial da Coruña
RESOLUCIÓN do 7 de maio de 2003, da Dirección Xeral de Xustiza, pola que se lle dá publicidade ó acordo da comisión paritaria de acción social sobre os criterios de reparto do fondo de acción social para o ano 2003 do persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 30/05/2003

De conformidade co acordado pola comisión paritaria de acción social, dependente da mesa sectorial de negociación do persoal ó servicio da Administración de xustiza, en reunións celebradas os días 24 de abril e 6 de maio de 2003 polos representantes da Administración autonómica e as organizacións sindicais presentes na negociación, sobre os criterios de reparto do fondo de acción social para o ano 2003 do referido persoal, e segundo o establecido nelas, esta dirección xeral
ACORDA:
Primeiro.-Facer público o programa de acción social de 2003 e darlle a máxima difusión entre os órganos xudiciais, quedando exposto nos taboleiros de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia na Coruña.
Segundo.-O prazo de presentación de instancias será o abranguido entre o día 1 de xuño e o 31 de xullo, ámbolos dous incluídos.
Santiago de Compostela, 7 de maio de 2003.
Juan José Martín Álvarez
Director xeral de Xustiza
DECRETO 243/2003, do 24 de abril, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 6801 da Campara a Corme por Brantuas (concello de Ponteceso).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 07/05/2003

A Deputación Provincial da Coruña, en sesión celebrada o día trece de setembro de dous mil dous, aprobou o proxecto de ampliación e mellora do trazado da estrada provincial 6801 de A Campara a Corme por Brantuas, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintecatro de abril de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 6801 da Campara a Corme por Brantuas, debendo, se é o caso, unha vez ocupados os terreos necesarios, obte-las autorizacións que foran necesarias dos orga
nismos competentes, con carácter previo ó inicio das obras.
Santiago de Compostela, vintecatro de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
DECRETO 242/2003, do 24 de abril, polo que se declara a urxente ocupación, para efectos de expropiación forzosa, polo Concello de Outeiro de Rei, dos bens e dereitos necesarios para a realización das obras do proxecto de liña de media tensión, centro de transformación e rede de baixa tensión para iluminación pública de Insua.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 07/05/2003

O Concello de Outeiro de Rei, en sesión celebrada o día vintenove de marzo de mil novecentos noventa e nove, aprobou o proxecto de liña de media tensión, centro de transformación e rede de baixa tensión para iluminación pública de Insua, e na sesión do
trinta e un de outubro de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda, emitiu informe ó respecto na data do dezaoito de marzo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello o lugar de Insua carece de servicio de iluminación pública suficiente, que xunto á deficiencia da subministración eléctrica, cunha tensión tan baixa que non poden funcionar correctamente os electrodomésticos básicos das vivendas, podería dar lugar a que se desencadenasen problemas de índole ambiental, sanitarios, perigosidade social, económicos, etc., é polo que se fai necesaria a actuación para corrixir tales deficiencias e asegurar unha subministración eléctrica suficiente.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintecatro de abril de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Outeiro de Rei para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de liña de media tensión, centro de transformación e rede de baixa tensión para iluminación pública de Insua, debendo, en todo caso, obte-la autorización do organismo competente da Comunidade Autónoma, para poder executa-las obras unha vez ocupados os terreos necesarios, de acordo co sinalado no informe da Dirección Xeral de Urbanismo, que figura incorporado ó expediente da súa razón.
Santiago de Compostela, vintecatro de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
CORRECCIÓN de erros.-Orde do 22 de abril de 2003 pola que se convocan bolsas para a realización de prácticas en oficinas de información turística.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/05/2003

Advertido erro na devandita orde, publicada no DOG número 81, do 28 de abril de 2003, cómpre face-la seguinte rectificación:
Na páxina 5.328, na base primeira, «obxecto» no cadro da oficina da «Fundación Aquae» pon meses 3 do 1 de xullo ó 31 de agosto, cando debería ser «1 de xullo ó 30 de setembro».
CORRECCIÓN de erros.-Orde do 31 de marzo de 2003 pola que se acorda a cesión en propiedade dunha embarcación á Confraría de Pescadores La Anunciada de Baiona.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 07/05/2003

Advertido erro no texto da dita orde, publicada no Diario Oficial de Galicia nº 81, do 28 de abril de 2003, cómpre efectua-la seguinte corrección:
Na páxina 5.331, no artigo 1º, onde di: «Embarcación tipo planadora con cabina, das seguintes características: eslora: 6,50 m, manga, 1,80 m, puntal, 0,58 m», debe dicir: «Embarcación tipo planadora con cabina, das seguintes características: eslora: 5,57 m, manga, 2,05 m, puntal, 0,845 m. Arqueo: 2,12 TRB ou 1,25 GT».
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 3 de abril de 2003 pola que se fixa o prezo da venda ó público da publicación Protocolo de actividade 2003.
CONSELLERÍA DE SANIDADE — III. OUTRAS DISPOSICIÓNS — 07/05/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase con IVE incluído.
Santiago de Compostela, 3 de abril de 2003.
José María Hernández Cochón
Conselleiro de Sanidade
ANEXO
* Protocolo de actividade 2003: 9 euros.
ORDE do 22 de abril de 2003 pola que se dispón o cesamento, por petición propia, de vocal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 05/05/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o presente cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades ou organismos representados no Consello de Administración, polo que, en canto órgano competente,
DISPOÑO:
O cesamento, por petición propia, de José Manuel Iglesias Carrera como vocal do Consello de Administración da Autoridade Portuaria de Marín e ría de Pontevedra, en representación da Xunta de Galicia, agradecéndolle os servicios prestados.
Santiago de Compostela, 22 de abril de 2003.
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 22 de abril de 2003 pola que se nomea vocal en representación da Xunta de Galicia no Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 05/05/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o presente nomeamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, en canto órgano competente,
DISPOÑO:
O nomeamento de José Manuel González Álvarez como vocal do consello de administración da autoridade portuaria de Marín e ría de Pontevedra, en representación da Xunta de Galicia.
Santiago de Compostela, 22 de abril de 2003.
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 238/2003, do 2 de maio, polo que se dispón que cese Eduardo Lamas Sánchez, como director xeral para o Deporte.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 05/05/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada
pola Lei 11/1988, do 20 de outubro, por proposta da conselleira de Familia, Xuventude e Voluntariado e logo da deliberación do Consello da Xunta de Galicia na súa reunión do día dous de maio de dous mil tres,
DISPOÑO:
Que cese, por petición propia, Eduardo Lamas Sánchez, como director xeral para o Deporte, agradecéndolle os servicios prestados.
Santiago de Compostela, dous de maio de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 25 de marzo de 2003 pola que se convoca e regula o réxime de concesión de axudas a empresas e agrupacións de empresas que realicen investimentos encamiñados a protexe-lo ambiente.
CONSELLERÍA DE MEDIO AMBIENTE — III. OUTRAS DISPOSICIÓNS — 08/05/2003

Advertido erro no texto da citada orde, publicada no DOG nº 72, do 11 de abril de 2003, cómpre face-la seguinte corrección:
-Na páxina 4.675, no parágrafo 2 do artigo 3º, onde di: «As solicitudes haberán de ser presentadas no prazo de 30 días naturais contados a partir do día seguinte ó da publicación desta orde no Diario Oficial de Galicia», debe dicir: «As solicitudes haberán de ser presentadas no prazo de 40 días hábiles contados a partir do día seguinte ó da publicación desta orde no Diario Oficial de Galicia».
ACORDO do 7 de maio de 2003, da Xunta Electoral Provincial da Coruña, polo que se fai pública a distribución de espacios gratuítos de propaganda electoral nos medios de comunicación de titularidade pública en relación coas eleccións locais convocadas polo Real decreto 374/2003, do 31 de marzo, aprobada por esta Xunta Electoral Provincial da Coruña, en sesión do día da data por proposta da Comisión de Radio e Televisión, segundo establece o artigo 65.5º da Lei orgánica do réxime electoral xeral.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 08/05/2003

En cumprimento co previsto na norma oitava da Instrucción da Xunta Electoral Central do 13 de setembro de 1999, dictada en desenvolvemento do artigo 66 da Lei orgánica do réxime electoral xeral, ordénase a publicación no Diario Oficial de Galicia deste anuncio polo que se fai pública a aprobación por esta Xunta Electoral Provincial da Coruña, en sesión do día da data, da distribución de espacios gratuítos de propaganda electoral nos medios de comunicación de titularidade pública en relación ás eleccións locais convocadas polo Real decreto 374/2003, do 31 de marzo, que se vai celebrar o 25 de maio deste ano, efectuada pola Comisión de Radio e Televisión, segundo establece o artigo 65.5º da mencionada Lei orgánica do réxime electoral xeral.
A teor do previsto na citada instrucción, as entidades políticas afectadas poderán examina-la referida distribución de espacios gratuítos nas dependencias desta Xunta Electoral Provincial, sita no edificio da Audiencia Provincial, r/ Capitán Juan Varela, s/n, desta cidade da Coruña, no prazo preclusivo dun día desde a publicación desta resolución, e formular no dito prazo os recursos que consideren pertinentes.
A Coruña, 7 de maio de 2003.
Julio C. Cibeira Yebra Pimentel
Presidente da Xunta Electoral Provincial da Coruña
RESOLUCIÓN do 30 de abril de 2003, da Dirección Xeral de Transportes, pola que se lle dá publicidade ó acordo do Consello da Xunta de Galicia do 11 de abril de 2003 polo que se aprobou definitivamente o proxecto sectorial para a implantación do Centro de Transportes e Terminal Intermodal de San Cibrao das Viñas (Ourense).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/05/2003

En relación co proxecto citado, acórdase facer público, nos termos do artigo 13.6º do Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal, o acordo do 11 de abril de 2003, adoptado polo Consello da Xunta de Galicia, que literalmente di:
1. Aprobar definitivamente o proxecto sectorial para a implantación do Centro de Transportes e Terminal Intermodal de San Cibrao das Viñas, coas modificacións e correcións incluídas no proxecto e derivadas da súa tramitación e do informe sobre as mesmas alegacións formuladas, para os efectos establecidos pola Lei 10/1995, do 23 de novembro, de ordenación do territorio de Galicia, e polo Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal.
2. Declara-la utilidade pública e interese social das obras, instalacións e servicios previstos, así como a necesidade de ocupación para efectos de expropiacións dos bens e dereitos necesarios para a execución do referido proxecto sectorial.
3. As obras públicas especificadas no dito proxecto sectorial quedan cualificadas como de marcado carácter territorial e non estarán suxeitas a licencia urbanística municipal, nos termos da disposición adicional primeira da Lei 10/1995, de ordenación do territorio de Galicia, e no artigo 11.3º do Decreto 80/2000, do 23 de marzo.
4. O proxecto sectorial entrará en vigor o día seguinte ó da publicación deste acordo no Diario Oficial de Galicia.
Contra o acordo transcrito, que é definitivo en vía administrativa, poderase interpoñerse recurso potestativo de reposición no prazo dun mes contado desde o día seguinte ó da súa publicación, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdicción contencioso-administrativa, no prazo de dous meses contados desde o día seguinte ó da súa publicación,
e isto sen prexuízo da interposición de calquera outro que, se é o caso, se coide procedente.
Santiago de Compostela, 30 de abril de 2003.
Valeriano Martínez García
Director xeral de Transportes
ACORDO do 30 de abril de 2003, da Xunta Electoral Provincial da Coruña, polo que se fai pública a comunicación da Compañía Radio-Televisión de Galicia sobre a aprobación polo Consello de Administración da devandita compañía, do documento denominado Plano de cobertura de TVG e Radio Galega para as eleccións do 25 de maio de 2003.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 05/05/2003

En cumprimento do previsto no parágrafo segundo da norma sexta da instrucción da Xunta Electoral Central do 13 de febreiro de 1999 (BOE nº 222, do 16 de setembro), dictada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia de que a Compañía de Radio-Televisión de Galicia puxo en coñecemento desta Xunta Electoral Provincial o documento denominado Plano de cobertura de TVG e Radio Galega para as eleccións do 25 de maio de 2003, aprobado polo Consello de Administración da citada compañía en sesión plenaria extraordinaria que tivo lugar o día de hoxe.
De conformidade co establecido na mencionada instrucción, as entidades políticas afectadas poderán examinar esta programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, da cidade da Coruña, no prazo preclusivo dun día desde a publicación deste acordo e formula-los recursos que coiden pertinentes.
A Coruña, 30 de abril de 2003.
Cándido Curiel Fernández
Secretario
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 3 de marzo de 2003, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de transporte de viaxeiros en autobús por estrada.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/05/2003

Visto o expediente da revisión salarial do convenio colectivo do sector de transporte de viaxeiros en autobús por estrada, que tivo entrada nesta dele
gación provincial o día 17-2-2003, subscrito en representación da parte económica por Transviac, Transgacar e Anetra, e da parte social por CC.OO. e CIG o día 12-2-2003, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 3 de marzo de 2003.
Elisa Madarro González
Delegada provincial da Coruña
Revisión salarial do convenio colectivo do sector
de transporte de viaxeiros en autobús por estrada
Acta.
Asistentes:
Pola parte social.
-Por CIG:
Ernesto López Rei.
Vicente Otero Fernández.
Dictino Losada Vega.
Ángel Galdo.
-Por CC.OO.:
Jose Manuel Lado Lestón.
Por Transviac:
Carlos Botas Piñón.
Fernando Míguez Rey.
Javier García Ruiz (asesor xurídico).
-Por Anetra:
Jesús Lurigados Veiga.
A Coruña, 12 de febreiro de 2003.
Reunidos os comparecentes co obxecto de revisa-las táboas salariais para os anos 2002 e 2003 chegan ó seguinte acordo:
Único.-Unha vez revisadas as taboas salariais, as atopan conformes. Anexo I e II.
RESOLUCIÓN do 7 de abril de 2003 pola que se elevan a definitivas as listas provisionais de admitidos e excluídos nas probas para a obtención da capacitación profesional para a actividade de transportista por estrada, axencia de transportes, transitario e almacenista-distribuidor, convocadas por resolución da Dirección Xeral de Transportes do 7 de abril de 2003.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 05/05/2003

En xuntanza celebrada o 7 de abril de 2003, para dar cumprimento ó establecido na Resolución do 7 de xaneiro de 2003, pola que se convocan probas para a obtención da capacitación profesional para a actividade de transportista por estrada, axencia de transportes, transitario e almacenista-distribuidor, este tribunal
ACORDOU:
Elevar a definitivas as listas de admitidos e excluídos nas devanditas probas, unha vez finalizado o prazo establecido para a presentación de documentación por parte dos aspirantes, e anuncia-la súa exposición pública, de conformidade coa base cuarta punto 4 da resolución da convocatoria, nos organismos seguintes: servicios centrais da Consellería de Política Territorial, Obras Públicas e Vivenda, servicios provinciais de Transportes e nas delegacións provinciais da devandita consellería.
Contra este acordo poderase interpoñer recurso de alzada ante o director xeral de Transportes no prazo dun mes, contado a partir do día seguinte ó da publicación desta resolución. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 7 de abril de 2003.
David González Coalla
Presidente do tribunal